Režissöör, kirjanik ja ajakirjanik Imbi Paju on äratanud  rahvusvahelist tähelepanu oma auhinnatud dokumentaalfilmi "Tõrjutud mälestused" (Memories Denied, 2005) ja samanimelise raamatuga. Paju on esinenud paljudel rahvusvahelistel filmifestivalidel, raamatumessidel ning ajalooseminaridel ja aidanud moodustada arusaama totalitarismi olemusest. Filmi premeerimisel on tõstetud esile Paju oskust tuua visuaalselt esile mineviku traumasid, mida sõnadega on raske kirjeldada. 2009. aasta kevadel ilmus Soomes ja selle aasta jaanuaris ka Eestis Imbi Paju ja kirjanik Sofi  Oksaneni ühine artiklite kogumik "Kõige taga oli hirm. Kuidas Eesti oma ajaloost ilma jäi".